Tiit Hennoste

Tiit Hennoste (sündinud 12. augustil 1953) on eesti filoloog, keele- ja kirjandusteadlane, kirjandusõppejõud ja meediaasjatundja.

Elukäik ja töö 
Tiit Hennoste õppis aastatel 1976–1982 Tartu Riiklikus Ülikoolis eesti filoloogiat ja oli samas 1982–1985 aspirantuuris. 1985. aasta detsembris asus ta tööle sama ülikooli eesti keele kateedris õpetajana ja oli aastatel 1988–1993 lisaks ka eesti keele labori juhataja. 1991. ja 1992. aasta kevadtrimestritel oli Hennoste külalislektor Amsterdami Ülikoolis. Aastail 1992–1996 töötas ta Helsingi Ülikooli eesti kirjanduse lektorina. Taas Tartu Ülikoolis, oli ta aastail 1996–2004 eesti filoloogia osakonna teadur, seejärel aastatel 2004–2008 Helsingi Ülikooli eesti kirjanduse ja kultuuri lektor. Hiljem on Hennoste olnud Tartu Ülikoolis arvutilingvistika teadur.

Tiit Hennoste on ajakirjade Akadeemia, Keel ja Kirjandus, Oma Keel ja Loomingu Raamatukogu toimetuskolleegiumi liige. Ta on olnud Kultuurkapitali kirjanduse sihtkapitali nõukogu liige aastatel 1999–2003, sealjuures nõukogu aseesimees aastatel 2000–2001, esimees 2001.–2003. aastani. Hennoste oli Haridusministeeriumi eesti keele, kirjanduse ja meedia ainenõukogu liige aastail 2001–2004 ja Eesti ajalehtede eetikakomisjoni pressinõukogu aseesimees aastail 2002–2004. Ta on EYS Veljesto liige.

Tiit Hennoste andis 2007. aastal allkirja kaitseministrile adresseeritud professorite avalikule kirjale pronkssõduri teisaldamise asjus.

Raamatud

 Roosmarii Kurvits, Tiit Hennoste, Ajalehe kujundamine. (Käsiraamat). Tartu, 1994
 Tiit Hennoste, Uudise käsiraamat. Kuidas otsida, kirjutada, toimetada ja serveerida ajaleheuudist. Tartu: Tartu Ülikooli Kirjastus, 2001. 
 Karl Pajusalu, Tiit Hennoste, Ellen Niit, Peeter Päll, Jüri Viikberg. Eesti murded ja kohanimed. Õpik. Toimetaja Tiit Hennoste. Tallinn: Eesti Keele Sihtasutus 2002. 
 Tiit Hennoste, Eurooplaseks saamine. Kõrvalkäija altkulmupilk. Artikleid ja arvamusi 1986–2003. Tartu: Tartu Ülikooli Kirjastus, 2003.
 Tiit Hennoste, Andriela Rääbis. Dialoogiaktid eesti infodialoogides: tüpoloogia ja analüüs. Tartu: Tartu Ülikooli Kirjastus, 2004.
 Tiit Hennoste, Uudise käsiraamat. Kuidas otsida, kirjutada, toimetada ja serveerida ajaleheuudist. Teine, kohendatud trükk. Tartu: Tartu Ülikooli Kirjastus, 2008.
 Karl Pajusalu, Tiit Hennoste, Ellen Niit, Peeter Päll, Jüri Viikberg. Eesti murded ja kohanimed. Õpik. Toimetaja Tiit Hennoste. Teine, kohendatud trükk. Tallinn: Eesti Keele Sihtasutus, 2009.
 Tiit Hennoste, Kommikoer ja pommikoer. Üksteist lugu eesti ajakirjandusest. Loomingu Raamatukogu 1–2, 2010.
 Tiit Hennoste, Karl Pajusalu, Eesti keele allkeeled. Õpik gümnaasiumile. Tallinn: Eesti Keele Sihtasutus, 2013.
 Tiit Hennoste, Eesti kirjanduslik avangard 20. sajandi algul. Hüpped modernismi poole I. Tallinn-Tartu: Tartu Ülikooli Kirjastus, 2016.
 Tiit Hennoste, Kuidas teha ja esitada ettekannet? Tartu: Keelehooldekeskus 2017. http://engine.koduleht.net/templates/keelehooldekeskus/files/mdl_files.php/neti_hennoste_19.pdf
 Karl Pajusalu, Tiit Hennoste, Ellen Niit, Peeter Päll, Jüri Viikberg. Eesti murded ja kohanimed. Õpik. Toimetaja Tiit Hennoste. 3., kohendatud ja täiendatud trükk. 2018.
Roosmarii Kurvits, Tiit Hennoste. 101 eesti ajakirjanduspala. Tallinn: Varrak. 2019.
Tiit Hennoste, Roosmarii Kurvits. Eesti ajakirjanduse 100 aastat. Tallinn: Post Factum. 2019.
Roosmarii Kurvits, Tiit Hennoste, Elu esiküljel. Eesti ajalehtede esiküljed 1821-2021. Tartu: Tartu Ülikooli raamatukogu 2022.
Tiit Hennoste, Ilo ja elu. Tartu: Tartu Ülikooli kirjastus 2022.
Tiit Hennoste, Kuldsete lehtede peal. Loomingu kirjanduslugu. Tallinn: Kultuurileht 2023.

Tunnustus 
 2004  ajakirja Teater Muusika Kino teatriartiklite aastapreemia artiklile "Kõneldud näidend ja suuline keel"
2006  ajalehe Sirp aastapreemia esseele "Millest kõneleb Noam Chomsky"
2010 Loomingu Raamatukogu aastapreemia kogumikule "Kommikoer ja pommikoer. Üksteist lugu eesti ajakirjandusest"
2012 Eesti Kultuurkapitali kirjanduse sihtkapitali aastapreemia (artikliauhind: „Elu ja kirjanduse piiril. Suhtlemine Oskar Lutsu „Kevades““)
2013 Tartu Ülikooli aumärk
2016 Selge sõnumi auhind õpikule "Eesti keele allkeeled"
2017 stipendium "Ela ja sära"
2018 Valgetähe IV klassi teenetemärk
2019 Oskar Kallase auhind
2019 Loomingu aastapreemia
2019 Ants Orase nimeline kirjanduskriitika auhind

Viited

Välislingid

 
 Tiit Hennoste: Ajakirjandus pihustub Külauudis.ee

Eesti keeleteadlased
Eesti kirjanduskriitikud
Eesti kirjandusteadlased
EYS Veljesto liikmed
Valgetähe IV klassi teenetemärgi kavalerid
Sündinud 1953